Mekong

Mekong je pogranična rijeka u jugoistočnoj Aziji. To je dvanaesta najduža rijeka u svijetu i sedma u Aziji. Dužina joj je procijenjena na oko 4.350 km. Od  Tibetanskog platoa (Kina), gdje izvire, Mekong protiče kroz Mjanmar (bivša Burma), Laos, Tajland, Kambodžu i Vijetnam, gdje se kroz deltu ulijeva u Južnokinesko more.

Naziv
U bosanskom jeziku za ovu rijeku koristimo naziv "Mekong" koji je izveden iz termina "Mae Nam Khong" ili "Tonle Mekong". Oba pojma su tajlandskog, laoskog i kambodžanskog porijekla. Na jeziku Kmera "Mae" znači "Veliki, glavni, majka" a "Kong" je skraćenica od riječi "Kongkea", a znači "voda". U toponimiji Laosa, Tajlanda i Kambodže, sve velike rijeke se označavaju terminom "majka rijeka" a što se signalizira prefiksom "Mae", što znači "majka" i "Nam" što označava "vodu". U slučaju rijeke Mekong, Mae Nam Khong znači Khong, Majku vode. "Khong" ili "Kongkea" potiče od riječi "Ganga" iz sanskritskog jezika a označava "svetu vodu" ili Ganges.

S obzirom da Mekong protiče kroz više država, u lokalnim jezicima postoji mnogo različitih imena za ovu rijeku.

Tok
mini|lijevo|300px|<center>Pogled na rijeku Mekong
Mekong izvire kao Lancang u "Području tri rijeke" na tibetanskoj visoravni u Sanjiangyuan Nacionalnom rezervatu prirode. Pod zaštitom rezervata su gornji tokovi rijeka: Mekong, Jangce i Hoangho. Rijeka teče jugoistočno kroz Yunnan provinciju, a zatim kroz Hengduan planinu, zajedno s Jangce na sjeveru i rijekom Salween na jugu.
Potom Mekong prolazi kroz tačku gdje se spajaju granice Kine, Mijanmara i Laosa. Dalje rijeka teče prema jugozapadu pri čemu tvori granicu između Burme i Laosa dugu oko 100 km dok ne stigne ponovo do tačke gdje se spajaju državne granice Burme, Laosa i Tajlanda. Područje oko ove tačke se ponekad naziva "Zlatni trougao", iako se ovaj pojam također odnosi na znatno veće području koje je ozloglašeno kao regija proizvođača droga.
Od Zlatnog trougla, Mekong nastavlja jugoistočno pri čemu u manjoj dužini formira granicu između Laosa i Tajlanda. Onda nastavlja teči istočno kroz unutrašnjost Laosa, a zatim južno  nekih 400 km do granice gdje ponovo tvori granicu između Laosa i Tajlanda. Granicom ove dvije zemlje teče još oko 850 km. Nakon toga Mekong skreće na istok, prolazeći pored glavnog grada Laosa, Vientianea, a zatim skreće na jug. Drugi put, rijeka napušta granicu i teče istočno kroz Laos. Na jugu Laosa Mekong prelazi u Kambodžu pri čemu prolazi kroz glavni grad te zemlje Phnom Penh, poslije čega teče jugistočno do granice sa Vijetnamom. Kroz Vijetnam nastavlja teči također jugoistočno do Južnokineskog mora gdje se kroz deltu ulijeva u to more.

Reference

Vanjski linkovi
The WISDOM Project, a Water related Information System for the Mekong Delta
Mekong River Commission
Mekong Watch
CGIAR Challenge Program on Water and Food-Mekong
Mekong Program on Water, Environment and Resilience

Kategorija:Rijeke u Aziji
Kategorija:Rijeke u Kini
Kategorija:Rijeke u Mjanmaru
Kategorija:Rijeke u Laosu
Kategorija:Rijeke u Tajlandu
Kategorija:Rijeke u Kambodži
Kategorija:Rijeke u Vijetnamu
Kategorija:Mjanmar
Kategorija:Laos
Kategorija:Kambodža
Kategorija:Geografija Kine
Kategorija:Geografija Vijetnama
Kategorija:Geografija Tajlanda
Kategorija:Tihookeanski sliv
Kategorija:Pogranične rijeke